section_heading: Izbori za zastupnike
paragraph_text: 1. listopada 2006. godine biralo se zastupnike hrvatskih manjinskih samouprava u Mađarskoj. Mađarski Hrvati upisali su se u biračke popise u 170 naselja, a pri čemu je u 115 naselja (gradova, sela, okruga) bilo najmanje 30 upisanih (zakonski minimum za utemeljenje manjinske samouprave). U tih 115 naselja 724 kandidata borilo se za 575 hrvatskih zastupničkih mjesta po samoupravnim manjinskim tijelima mađarskih Hrvata. Kandidate su dale sljedeće hrvatske civilne organizacije, najviše ih je kandidirao Savez Hrvata u Mađarskoj zatim, Društvo Horvatov kre Mure, KUD Tanac, Zemaljsko društvo hrvatsko-mađarskoga prijateljstva, Šokačka čitaonica Mohač, Hrvatsko-mađarska kulturna udruga Andrása Dugonicsa, Udruga hrvatski kulturni centar Bunjevačka čitaonica i Hrvatsko-mađarska kulturna udruga "Szent László".<ref>[http://www.croatica.hu/fileadmin/glasnik/2006/glasnik38i.pdf. Hrvatski glasnik, br. 38/2006.] Izbori su na vratima ..., 21. rujna 2006.